Salvador Vilar Braamcamp Sobral () este un cântăreț portughez și fost student la psihologie. A reprezentat Portugalia la Concursul Muzical Eurovision 2017 cu piesa „Amar Pelos Dois” (în traducere „Dragoste pentru doi”), unde a câștigat votul juriilor naționale și pe cel al telespectatorilor. Astfel, el aduce Portugaliei prima victorie de la debutul din 1964. Piesa a fost scrisă de sora lui, cantautoarea Luísa Sobral.